A német nagydíj időmérő edzésén nem vett részt, ezért külön engedély kell, hogy elrajtolhasson a másnapi versenyen. A versenyen engedték rajthoz állni, de a parc ferme-szabályzat megszegése miatt a boxból rajtolhatott, és a futam elején egy 10 másodperces stop-and-go büntetést is le kell töltenie. A versenyt 2 kör hátrányban a 18. helyen fejezte be. A magyar nagydíj kvalifikációján a 21. időt érte el, mivel Lewis Hamilton és Pastor Maldonado technikai gondok miatt időt sem értek el. A futamon nedves körülmények között megrendezett rajtnál jól jött el, majd nem sokkal később a 8. körben a Mansell felé vezető úton, a Caterham megingott, keresztülcsúszott a bukótéren, és a bal oldali falnak csapódott. A becsapódás ereje 20G volt, a szabályok értelmében pedig ekkora ütésnél a pilótának kötelező jelleggel orvosi vizsgálaton kellett részt vennie, de a vizsgálatok után saját lábán épségben tért vissza csapatához. Az esős belga időmérő edzésen az utolsó, 22. helyet szerezte meg, több mint 1 másodperces hátrányban az erre a versenyhétvégére szerződtetett 3-szoros Le Mans-i győztes André Lotterer mögött. A versenyen egyenletes teljesítményt nyújtva a 17. helyen 1 kör hátrányban ért célba.